Градско веће Града Пожаревца, на седници 9. јуна 2022. године, разматрало је потребу за утврђивање локације и начина коришћења површине јавне намене на територији Града Пожаревца и Костолца за продају лубеница и диња у летњем периоду, па је на основу члана 82. став 1.тачка 1) Статута Града Пожаревца („Службени гласник Града Пожаревца“, бр. 10/18, 12/18-исправка и 10/19), тачке II.3. Таксене тарифе Одлуке о накнадама за коришћење јавних површина на територији Града Пожаревца ( „Службени гласник Града Пожаревца“, бр.7/19 и 19/19) и члана 26.став 1. Пословника о раду Градског већа Града Пожаревца („Службени гласник Града Пожаревца, бр.1/15, 7/15, 7/16 и 3/17), донело:

**О Д Л У К У**

**о утврђивању локација за продају лубеница и диња у Граду Пожаревцу и Костолцу**

**I**

Овом одлуком утврђују се локације за продају лубеница и диња из покретних тезги, теретних моторних возила, путничких моторних возила и приколица на површинама јавне намене и то:

**Локације у Граду Пожаревцу су:**

1. у улици Моше Пијаде (поред ограде касарне „Павле Јуришић Штурм“, пре скретања за улицу Шесте личке дивизије – 2 места;
2. у улици Моше Пијаде, код самопослуге на углу улица Шесте личке дивизије и Цане Бабовића – 2 места
3. у улици Пожаревачки партизански одред иза скретања за улицу Цане Бабовић, преко пута самопослуге – 1 место;
4. у улици Косовској између два пружна колосека, испред пруге Пожаревац-Београд са десне стране гледано из правца Пожаревца ка Лучици - 2 места;
5. у улици 27. април са десне стране улице након лучичког пружног прелаза, испред аутобуског стајалишта – 4 места и дуж целе улице према потреби;
6. у улици Хајдук Вељкова - са десне стране на паркингу цркве -1 место
7. угао улица Хајдук Вељкова и Косте Стаменковића – на слободној површини код ограде Пожаревачког мира -1 место
8. у улици Чеде Васовића код стамбене зграде Тријангл, слепа улица – 1 место;
9. угао улица Партизанске и Ратарске – 2 места;
10. угао улица Партизанске и Дунавске испред самопослуге – 3 места;
11. у улици Немање Томића код пијаце „Пионирски трг“ на улазу у двориште стамбених зграда, преко пута артерске чесме – 2 места;
12. угао улица Братства јединства и Немање Томић -Пионирски трг, бочни део улаза у самопослугу - 2 места;
13. у улици Боже Димитријевића, код броја 46 – 2 места;
14. Кнез Милошев венац, простор испред зграде код броја 8 – 1 место
15. Кнез Милошев венац, простор испред бившег салона намештаја – 1 место;
16. угао улица Кнез Милошев венац и Делиградске – код бившег Акрокора - 1 место
17. угао улица Партизанске и Моравске код стоваришта – 1 место
18. угао улица Доситијеве и Радомира Миленића Руса – 1место и
19. у улици Моше Пијаде, поред стадиона „Железничар“ - 1 место.

**Локације у Костолцу су:**

1. на простору између самоуслуге МЗ „Мица“ и улице „Б. Димитријевић“ преко пута ресторана „Путник“ ;

2. преко пута спортске хале поред продавнице „Нар“ ;

3. преко пута хотела „Костолац“ на углу код стадиона „Рудар“ ( угао улица „13 октобар“ и „Трудбеничка“ ;

4. у насељу Канал у улици „Кнеза Милоша“ поред продавнице „Електрометал промет“ ;

5. у улици „Партизанској“ поред продавнице „Фонтана“ и у улици „Партизанској“ (поред стадиона малих спортова) и

6. у улици Вељка Дугошевића преко пута Техничког сектора Огранка ТЕ-КО.

**II**

Право на доделу простора на локацијама из тачке I ове одлуке, по редоследу приоритета имају:

* 1. носилац или члан активног регистрованог пољопривредног газдинства са пријављеном биљном производњом лубеница на територији Града Пожаревца;
  2. носилац или члан активног регистрованог пољопривредног газдинства на територији Града Пожаревца;
  3. носилац или члан активног регистрованог пољопривредног газдинства и
  4. остали .

**III**

Издавање решења са скицом локације за коришћење површине јавне намене из тачке I ове одлуке, врши Одељење за имовинско-правне послове Градске управе Града Пожаревца.

Поступак за издавање решења покреће се на основу писменог захтева заинтересованог продавца који садржи локацију и површину покретног објекта са кога ће се вршити продаја и доказе о испуњености услова из тачке II ове одлуке,

Подносилац захтева по приоритету има право на доделу само једног продајног места.

**IV**

Забрањује се истовар лубеница и диња и постављање тезги за продају на површинама јавне намене који нису предвиђени тачком Iове одлуке.

**V**

Продаја лубеница и диња на локацијама утврђеним тачком I ове одлуке врши се у периоду почев од 15. јуна 2022. године до 01. септембра 2022. године, а подношење захтева са одговарајућом документацијом за доделу површине јавне намене у периоду од следећег дана од дана доношења ове одлуке до 15. јуна 2022. године.

**VI**

За коришћење површине јавне намене на једној локацији продавац плаћа накнаду на рачун 840-714565843-77 позив на број ( ПИБ правног лица или ЈМБГ физичког лица) по моделу 97 са назнаком – накнада за коришћење површине јавне намене, сходно тачки II.3. Таксене тарифе Одлуке о накнадама за коришћење јавних површина на територији Града Пожаревца ( „Службени гласник Града Пожаревца“, бр.7/19 и 19/19).

**VII**

Јавно комунално предузеће „Комуналне службе“ Пожаревац, дужно је да по истеку времена коришћења продајног места утврђеног у тачки I ове одлуке површину јавне намене очисти и доведе у исправно стање.

**VIII**

Контролу и надзор над спровођењем овог решења врши Одељење за инспекцијске послове и Комунална милиција Градске управе Града Пожаревца.

**IX**

Корисници површина јавне намене дужни су да се са пажњом доброг домаћина старају о продајном месту и његовој свакодневној чистоћи у складу са важећим прописом.

По завршетку дневне продаје, корисници су дужни да продајна места оставе у чистом и уредном стању.

**X**

Ову одлуку објавитина сајту Града Пожаревца и у средствима јавног информисања.

**XI**

Ова одлука ступа на снагу даном доношења.

**У Пожаревцу, 9. јуна 2022. године Број 09-06-74/2022-31**

**ГРАДСКО ВЕЋЕ ГРАДА ПОЖАРЕВЦА**

|  |  |
| --- | --- |
|  | **ПРЕДСЕДНИК ГРАДСКОГ ВЕЋА**  **ГРАДОНАЧЕЛНИК**  **ГРАДА ПОЖАРЕВЦА**  Саша Павловић, дипл. инж. Електротехнике, с.р. |